Държавен вестник, бр. 13, 2012 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  13
(2) Вертикалните носещи елементи, кои-
то поемат сеизмичните сили, се проектират 
предимно в две редици независимо от стой-
ността на Кс.
(3) При едноетажни производствени сгради 
разстоянията между вертикалните носещи еле-
менти, които поемат сеизмичните сили, може 
да се приемат по-големи от разстоянията по 
табл. 6, ако това се докаже чрез изчисления.
Чл. 45. Тухлените калканни и фасадни сте-
ни, както и фронтоните и атиките се обрамчват 
със стоманобетонни колони, разположени 
през не повече от 3 m осово разстояние, и с 
хоризонтални или наклонени стоманобетонни 
пояси, разположени също през не повече от 
3 m осово разстояние по височина.
Чл. 46. Облицовъчните плочи на външни 
стени с площ, по-голяма от 0,1 m2, и с дебелина, 
по-малка или равна на 40 mm, се анкерират 
към стените. Облицовъчни плочи с дебелина, 
по-голяма от 40 mm, може да се използват 
само ако са неразделна част от конструкцията 
на стените. Не се допуска облицоването на 
тавани с каменни и други тежки плочи.
Чл. 47. (1) Между две съседни земетръсни 
фуги се предвижда най-малко една стълбищна 
клетка.
(2) Не се допуска стълбищни клетки, които 
не са свързани с конструкцията на сградата, 
да се конструират самостоятелно, разположени 
извън очертанието на сградата.
Чл. 48. Земетръсните фуги се оформят с 
еластични материали по такъв начин, че да 
не възпрепятстват взаимните хоризонтални 
премествания на отделни части на сградите 
и съоръженията.
Чл. 49. При проектирането се извършва 
проверка чрез изчисления на закрепващите 
връзки на тежкото оборудване към носещите 
конструкции на сградите и съоръженията.
Чл. 50. Сглобяемите стоманобетонни меж-
дуетажни и покривни конструкции на сградите 
се замонолитват и свързват с вертикалните 
носещи конструкции по начин, който осигу-
рява съвместната им работа.
Чл. 51. При дървени междуетажни и по-
кривни конструкции гредите се анкерират 
в земетръсни пояси и се укрепват с диаго-
нални връзки.
Чл. 52. Неносещите елементи (прегражда-
щи и ограждащи стени, скелетни пълнежи и 
др.) се предвиждат олекотени и свързани с 
носещата конструкция – колони, стени и др.
Чл. 53. Неносещите елементи и техните 
закрепващи връзки се изчисляват на сеизмич-
ни сили извън равнината им съгласно чл. 23.
Чл. 54. (1) Конзолното издаване на етажните 
и покривните конструкции, когато са на едно 
ниво с етажната или покривната конструкция, 
не трябва да е по-голямо от:
1. за райони с Кс ≤ 0,27:
а) за сгради, изпълнявани по монолитен 
начин и със сглобяеми скелетни конструк-
ции – 1,80 m;
б) за сгради, изпълнявани по системата 
ЕПЖС – 1,20 m;
2. за райони с Кс > 0,27:
а) за сгради, изпълнявани по монолитен 
начин и със сглобяеми скелетни конструк-
ции – 1,50 m;
б) за сгради, изпълнявани по системата 
ЕПЖС – 1,0 m.
(2) Максималното издаване на конзолни 
конструкции, които са на различно ниво от 
съответните подови и покривни конструкции, 
не трябва да е по-голямо от:
1. за сгради, изпълнявани по монолитен 
начин и със сглобяеми скелетни конструк-
ции – 1,0 m;
2. за сгради, изпълнявани по системата 
ЕПЖС – 0,70 m.
(3) За случаите по ал. 1 и 2 конзолно 
издаващите се конструкции се осигуряват и 
изчисляват за действието на сеизмични сили 
съгласно чл. 21, ал. 2 или ал. 1.
(4) Конзолни издавания, по-големи от тези 
по ал. 1 и 2, се допускат при доказване чрез 
изчисления на сеизмичната осигуреност на 
конструкцията по чл. 21, ал. 1.
Раздел II
Фундаменти и сутеренни стени
Чл. 55. (1) Фундаментите на сгради и съо-
ръжения в сеизмични райони се проектират 
при спазване изискванията на нормативните 
актове за геотехническо проектиране на 
строежите.
(2) За сеизмични райони с Кс ≤ 0,15 се 
допуска фундаментите на едноетажни сгра-
ди от клас на значимост ІІ да се изпълняват 
като сглобяеми ивични фундаменти. В този 
случай връзките във фугите се изчисляват за 
поемане на появяващите се разрезни усилия.
Чл. 56. Когато фундаментите и стените 
се изпълняват от зидани едроразмерни бло-
кове, зидарията се превързва във всеки ред, 
ъгъл и място на пресичане с други зидове на 
дълбочина не по-малка от 1/3 от височината 
на блока.
Чл. 57. При сгради и съоръжения в сеиз-
мични райони с Кс ≥ 0,27 в ъглите на хори-
зонталните фуги и в местата на пресичане на 
стените в сутерена се поставят армировъчни 
мрежи с дължина най-малко 2,0 m и с на-
пречно сечение на надлъжната армировка 
не по-малко от 1,0 cm2. Мрежите се поставят 
през 50 cm по височина.
Чл. 58. (1) Дълбочината на фундиране 
на строежите се доказва с проверка за ус-
тойчивост (крайно гранично състояние на 
носещата способност на земната основа при 
извънредно съчетание на натоварванията), 
като коефициентът на сигурност е 1,20. При